《和心泉问柳》
宋代·丘葵

初晓晴曦为写真，嫣然一笑换颦。
缘谁青眼终无语，学得黄金不济贫。
生怕蛮腰来习舞，取为蝉翳去瞒人。
无端飞作漫天絮，撩乱东风祗自尘。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。